Triphyllia

Triphyllia er en artsfattig slekt av løvsoppbiller som er knyttet til døde trær infisert av kjuker, der larvene utvikler seg.

Utseende 
Middelsstore (ca. 8 mm), langstrakt-ovale løvsoppbiller, oversiden fint hårete, tett og fint punktert, halvblank, mørk, dekkvingene mer eller mindre gulbrune. Antennene er nokså jevnt utvidet mot spissen uten en klart markert klubbe.

Levevis 
Løvsoppbillene er skogsinsekter knyttet til døde trær der det vokser kjuker og andre vednedbrytende sopper. De voksne billene, som er aktive om natten, kan ofte finnes i barksprekker eller under barken på døde trær. De legger også eggene i barksprekker, og de nyklekte larvene finner veien til nylig framsprungne fruktlegemer av kjuker, som de lever av.

Utbredelse 
Slekten har en holarktisk utbredelse.

Systematisk inndeling 

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien heteromerer, Tenebrionoidea
 Familien løvsoppbiller, Tetratomidae Billberg, 1820
 Underfamilien Piseninae
 Slekten Triphyllia Reitter, 1898
 Triphyllia elongatus (LeConte, 1875)  – Nord-Amerika
 Triphyllia koenigi Reitter, 1898

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
 Nettressursen Fauna Europaea, utbredelsesdatabase over europeiske dyr.

Eksterne lenker 
 bugguide.net - bildedatabase over nordamerikanske insekter 
 

Biller formelt beskrevet i 1898
Løvsoppbiller
Dyr formelt beskrevet av Edmund Reitter